Yeth gwruthys an moyha kewsys y’n bys yw Esperanto.
Wostalleth, gwruthys veu rag keskomunyans keswlasek,
mes lemmyn yma kowsoryon a vyghan ynwedh.
Fatel yw an bewnans avel kowser a vyghan a Esperanto?
Esperanto: avel kowser a vyghan
Piw owgh?
Dydh da, Stela ov.
Ha 27 bloodh ov.
Trigys ov yn Brussels
ha my a ober rag an Senedh Ewropek.
Hungarek ha frynkek yw ow gwreydh.
Leo Sakaguchi yw ow hanow.
Studhyer ov
y’n Bennskol a Deknologieth yn Darmstadt.
Nihon yw ow thas ha Polakes yw ow mamm,
ha my a veu genys hag a devis yn Almayn.
Douglas Oliveira Biscotto ov.
14 bloodh ov.
Ha… Brasilan ov.
Lívia Oliveira Biscotto ov.
Y hwor ov.
Yn Rio de Janeira yth eson.
Ni a dheu rag kuntellyans brasilek a Esperanto.
Dydh da! Gunnar Fischer ov.
Trigys ov yn Münster yn Almayn.
Dydh da! Klára yw ow hanow. 19 bloodh ov.
Frynkes ha Hungarianes ov,
ha genys veuv yn Iseldiryow.
Fatel wrug aga herens erviras dyski dhywgh Esperanto?
Drefen ow herens dhe omguntel dre Esperanto
ha kewsel Esperanto war-barth pub prys
ha my a’s klewo a gothmans esperantek
Ytho, my a glewo an yeth a-dro dhymm
ha my a dhyski y’n vaner na.
Hungarianes yw ow mamm, ha Frynk yw ow thas.
I a omguntel dres kuntellyans a Esperanto,
keskussulyans a Esperanto.
Hag i a dybi…
“Wostalleth Esperanto, ha wosa henna my a’m bydh termyn
rag dyski ow yethow erel ynwedh.”
Ni a wrussa omglewes moy attes
gans an yeth, gans Esperanto,
ha wosa henna y fia esya ragon
pan dyskyn yethow erel.
Ow thas a dyskas Esperanto nebes bledhynnyow kyns ow bos genys
hag ev a erviras y hwrav tevi diwyethek,
hag ev a wre kewsel Esperanto orthiv – ny wre kewsel marnas Esperanto –
dres kynsa 12 bledhynnyow ow bewnans.
Y hwre agan vysytya lies gwestoryon dhyworth powyow erel
ha ni a wre passya agan dy’golyow yn ‘pow Esperanto’ yn fenowgh.
Fatel wra tus dasoberi pan aswon y hwodhowgh kewsel Esperanto?
Henna ny aswonnons marnas mar kewsir a-dro dhe Esperanto hy honan,
drefen bos Frynkek ow chif-yeth.
Ytho, my a breder bos marth aga hynsa dasoberyans,
drefen na yllons tybi mann y hyll den
kewsel an yeth ankoth avel kynsa yeth.
Yeth a wrug neb den hy gwruthyl: fatel yllir
bos fleghes a wra hy dyski a vyghan?
Mes dell yw usyes, posedhek yw an dasoberyans:
‘A, dhe wir?’ Ytho, dhe-les ragdha yw.
‘Pyth yw henna?’ o an kynsa govyn yn fenowgh.
An praga yw dhe-les ragdha,
ha heb mar i a garsa a-dhistowgh klewes nebes lavarow
po geryow dhyworthiv yn Esperanto.
Rag agan godhvos kewsel diw yeth
ny glewen marnas gormoledhow,
ha ny wrussons bythkweth agan tebeldyghtya.
Gans Lufthansa, kowethyans-neyja a Almayn,
y’n asran a ynjynoryon,
y hwrug keswel unn jydh.
An den a wovynnas orthiv:
‘Skrifys yw y’th paperyow dha vos kowser a vyghan a Esperanto.
Fatel yllir bos henna?’
Marth bras a sordyas ynno
ow bos kowser a vyghan a Esperanto,
ha tybi a wrav
bos dhymm neb les awos an feth na.
Mes my a wre metya orth lies den
may ma pur ankoth ragdha an tybyans a Esperanto avel kynsa yeth
ha ny vynnons mann degemeres henna.
Disputya orthiv a vynnens
na yll Esperanto bos ow hynsa yeth.
Fatel y’gas gweresas bos diwyethek?
Ty a yll gul devnydh a yeth aral yn gwerthji ha ty ow kewsel orth dha gerens
ow leverel nag yw da genes neb tra
drefen… Ytho, pan wre ow herens kewsel orthiv yn Esperanto,
bythkweth ny wren gorthebi yn Esperanto, dhe leverel an gwiryonedh.
Ytho, mar kwren devnydh a Esperanto,
henna a wre styrya my dhe vynnes leverel neppyth
na vynnen tus erel dh’y gonvedhes.
Ytho, peder yeth a gewsis a vyghan
ha wosa henna, diw yeth a dhyskis y’n skol,
hag ytho, hwath y’m oos, my a gews 6 yeth,
drefen my dhe dhyski lies yeth a vyghan, pur sempel.
Ytho, mar pe lies yeth dhe nebonan a vyghan,
ev a yll dyski yethow nowydh yn uskis ynwedh,
hag yma dhodho lesow hewul.
Rag ensampel, my a yll prena toknys y’n Ruvaneth Unys,
yn Almayn, Ostri, Frynk, Iseldiryow…
ha ny’m beus kudyn vyth, drefen my dhe wodhvos kewsel an yeth.
Ytho, ha my ow kewsel diw yeth a vyghan,
heb mar my a dyskis yethow erel yn maner esya.
Unn jydh, gelwys veuv dhe dowlen bellwolok
drefen my dhe gewsel Esperanto a vyghan,
ha pur brout ov awos henna.
Esya ha moy uskis yw ynwedh kavos kothmans nowydh.
Yma dhymm lies kothman ha my a breder
bos onan a’n achesonys
ow godhvos kewsel kynsa yeth an re erel orta.
Mar kowsav Iseldiryek orth Iseldiryas,
po Almaynek orth Alman, esya yw ragdha
trestya dhymm ha dos ha bos ow hothman.
Dre vras, da yw genev bos kowser a vyghan a Esperanto
ha da yw genev ynwedh metya orth kowsoryon erel a vyghan a Esperanto
ha kewsel orta, ha….
Da lowr. Gonn meur ras dhywgh a glewes
ha tereba nessa!
Esperanto: avel kowser a vyghan